Ақыҭанхамҩа аминистрра 2022 шықәсазтәи араса аҽаҩра атәы иалацәажәеит
© Sputnik / Томас ТхайцукПроблемы с орехом
© Sputnik / Томас Тхайцук
Аԥсны иахьаҵанакуа араса аизгара аплан 50-55% рыла инагӡоуп ҳәа азгәарҭоит Ақыҭанхамҩа аминистрраҿы.
АҞӘА, цәыббра 12 – Sputnik, Асмаҭ Ҵәыџьԥҳа. Аԥсны араионқәа зегьы рҟынтә еизгоуп 7,5 нызқь тонна араса, планла 12,8 тонна шазԥхьагәаҭазгьы ҳәа арадио Sputnik иазеиҭеиҳәеит аусбарҭа агрономиа аҟәша аиҳабы Едуард Барганџьиа.
Иара иажәақәа рыла, асеиԥш илаҟәу арбагақәа зыхҟьаз аӡысаамҭа, уи анаҩс амцашоура ӷәӷәа роуп. Уи адагьы, аалыҵ анырра арҭоит акәыкәбаачымазарақәа.
Аҟазауаҩ ишиҳәо ала, сынтәа амармалташь пты араса рацәак ԥырхага анамҭеит. Ианаамҭаз арасашьаҭақәа зхәышәтәыз уи аганахьала уадаҩра рацәак рмоуит иҳәеит иара.
Барганџьиа иажәақәа рыла, аминистрра иаҭахханы ианыҟала, анхацәа ахәшәқәеи ахимикатқәеи рыла еиқәдыршәоит. Аиҳарак аҽаҩра ҭагалан Гал араион аҿы. Уа аплан 70% рыла инагӡан, Тҟәарчал араион аҿы – 50% рыла, Гәылрыԥшь араион аҿы - 80% рыла, Гәдоуҭеи Гагреи - 50% рыла, Очамчыра араион - 25% рыла.
2021 шықәсазы Аԥсны еизган 12 нызқь тонна араса. Sputnik аинтервиу аҭо, аминистр ихаҭыԥуаҩ Дмитри Хагәышь иҳәеит ари зыхҟьаз ианаамҭаз имҩаԥгаз ахәышәтәратә уснагӡатәқәа роуп ҳәа.
11 Цәыббра 2022, 14:55